Легенды Вялікага Княства - 2 - Вікіпэдыя

# Легенды Вялікага Княства - 2

### Зьвесткі зь Вікіпэдыі — вольнай энцыкляпэдыі.

Легенды Вялікага Княства. Другі зборны альбом выйшаў у 2004 пад назвай Старажытная зямля. Гістарычная музыка Беларусі. Архаіка - Сярэднявечча - Рэнэсанс - Барока.

Аўтар праекта: Арына Вячорка. Дызайн і мастэрынг: Ул. Давыдоўскі. Над альбомам таксама працавалі: В. Бяляеў, В. Кісьцень, Зьміцер Сасноўскі, Алесь Жура, А. Глушко, В. Дадзіёмава, Л. Салавей.

Праект гістарычнай музыкі "Старажытная зямля" зьяўляецца працягам праекту "Легенды Вялікага Княства", створанага ў 2000 годзе. У ім удзельнічаюць больш за дзесяць гуртоў і выканаўцаў з розных куткоў Беларусі (Менск, Полацк, Віцебск, Мазыр, Пінск, Баранавічы). Ён прэзэнтуе гісторыю беларускай музыкі ў розных яе жанрах, раскрывае творчасьць беларускіх гуртоў і выканаўцаў, якія працуюць у гэтай галіне. Архаізаваны беларускі фальклёр агучаны ў лірніцкай песьні "Гаўрыла", у карагодзе "Мядуніца", у міталягічнай балядзе "Конь з арлом", гістарычных песьнях "Дунаю-Дунаю", "Песьня а князю Вітаўце", вайсковай песьні "Дубровачка". Выкананьне мелёдыяў на копіях сярэднявечных інструмэнтаў яскрава ажыўляе музычную культуру вуліцаў і гарадоў Беларусі эпохі ВКЛ. Варган (дрымба), гусьлі (псалтыр), гатычная арфа, лютня, арганы, званы – рэдкія музычныя інструмэнты, якія былі папулярныя менавіта ў Сярэднявеччы. У часы Рэнесансу ў Беларусі працавалі шмат якія вядомыя замежныя кампазытары. Амаль усе яны прадстаўлены ў “Легендах” – К.Клябан, В.Длугарай, В.Бакфарк, П.Жаліхоўскі, Д.Като. Гісторыя кожнага кампазытара – гэта ўнікальная старонка вялікакняскага двара ў Вільні й Горадні.

## [рэдагаваць] Зьмест

1. Сьвяты Гаўрыла. Лірніцкая (старацкая) песьня. А. Лось (ліра й сьпеў) (1:59)
2. Конь з арлом. Баляда. Гурт "Княжыч" (1:05)
3. Журавель. Татэмічны танец. "Капэля А. Лася" (2:05)
4. Мядуніца. Карагод. гурт Guda (1:06)
5. Найгрыш. А. Бурнасенка (варган) (1:12)
6. Дунаю-Дунаю. Баляда (16 ст.) Гурт "Кудзьмень" (1:30)
7. Найгрыш. В. Грынь (парныя дудкі) (0:35)
8. Дубровачка. Вайсковая песьня. Гурт "Кудзьмень" (3:33)
9. Таўкачыкі. Танец-спаборніцтва. "Капэля А. Лася" (3:01)
10. Пахвала Вітаўту. Гістарычная песьня. Гурт Стары Ольса (2:14)
11. Польскі танец. Табулатура Вайзэліюса (1592). Гурт Lituus (2:13)
12. Куранта. Якуб Полак (1545–1605). Гурт Lituus (2:15)
13. Прывітальны танец. "Полацкі сшытак" (16–17 ст.) Гурт Стары Ольса (1:53)
14. Танец. В. Длугарай (155?–1619) (1:10)
15. Кант. Зборнік "Куранты" (17 ст.) А. Галіч (вакал) і В. Емельянчык (вакал) (2:15)
16. Тарантэла. "Полацкі сшытак" (16-17 ст.) Гурт Lituus (2:39)
17. Фантазія. В. Бакфарк (1506/07–1576), Ю. Дубнавіцкі (лютня) (3:30)
18. "Пачуйце ўсе краі". Каранацыйны гімн. К. Клябан (1550–1616). Хор "Фона Бона" (0:59)
19. "Трыумфуйце". К. Клябан (1550–1616). Хор "Фона Бона" (0:33)
20. Фантазія. П. Жаліхоўскі, "Полацкі сшытак" (16–17 ст.), В. Кісьцень (арганы) (2:08)
21. Надпіс над труной зацнай каралевы Барбары. Ананім (16 ст.), Т. Рэмез (вакал), В.Кісьцень (арганы) (2:36)
22. Нова радасьць стала. Калядны кант (16 ст.). Хор "Покліч" (Пінск) (1:35)
23. Гальярда. Віленскі сшытак (16 ст.). Гурт Стары Ольса. Сола на лютні - Ільля Кубліцкі. (2:13)

Атрымана з «http://be.wikipedia.org../../../%D0%BB/%D0%B5/%D0%B3/%D0%9B%D0%B5%D0%B3%D0%B5%D0%BD%D0%B4%D1%8B_%D0%92%D1%8F%D0%BB%D1%96%D0%BA%D0%B0%D0%B3%D0%B0_%D0%9A%D0%BD%D1%8F%D1%81%D1%82%D0%B2%D0%B0_-_2_f89e.html»

Катэгорыі: Альбомы 2004 году | Беларускія супольныя музычныя праекты

##### Views

- Артыкул
- Гутаркі
- Бягучая вэрсія

##### Пошук